CELEX: 31998R0575
Language: el
Date: 1998-03-12 00:00:00
Title: Κανονισμός (ΕΚ) αριθ. 575/98 της Επιτροπής της 12ης Μαρτίου 1998 για την έκδοση πιστοποιητικών εισαγωγής ρυζιού και θραυσμάτων ρυζιού για τις αιτήσεις που υποβλήθηκαν σε εφαρμογή του άρθρου 2 παράγραφος 2 του κανονισμού (ΕΚ) αριθ. 327/98 (συμπληρωματική δόση Ιανουαρίου 1998)

Avis juridique important

|

31998R0575

Κανονισμός (ΕΚ) αριθ. 575/98 της Επιτροπής της 12ης Μαρτίου 1998 για την έκδοση πιστοποιητικών εισαγωγής ρυζιού και θραυσμάτων ρυζιού για τις αιτήσεις που υποβλήθηκαν σε εφαρμογή του άρθρου 2 παράγραφος 2 του κανονισμού (ΕΚ) αριθ. 327/98 (συμπληρωματική δόση Ιανουαρίου 1998)  

Επίσημη Εφημερίδα αριθ. L 076 της 13/03/1998 σ. 0029 - 0030

ΚΑΝΟΝΙΣΜΟΣ (ΕΚ) αριθ. 575/98 ΤΗΣ ΕΠΙΤΡΟΠΗΣ της 12ης Μαρτίου 1998 για την έκδοση πιστοποιητικών εισαγωγής ρυζιού και θραυσμάτων ρυζιού για τις αιτήσεις που υποβλήθηκαν σε εφαρμογή του άρθρου 2 παράγραφος 2 του κανονισμού (ΕΚ) αριθ. 327/98 (συμπληρωματική δόση Ιανουαρίου 1998) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 327/98 της Επιτροπής, της 10ης Φεβρουαρίου 1998, για το άνοιγμα και τον τρόπο διαχείρισης ορισμένων δασμολογικών ποσοστώσεων εισαγωγής ρυζιού και θραυσμάτων ρυζιού (1), και ιδίως το άρθρο 5 παράγραφος 2,Εκτιμώντας:ότι στο άρθρο 2 παράγραφος 2 του κανονισμού (ΕΚ) αριθ. 327/98 προβλέπεται το άνοιγμα συμπληρωματικής δόσης για την έκδοση πιστοποιητικών εισαγωγής για τον Ιανουάριο 1998 7 ότι οι αιτήσεις χορηγήσεως των πιστοποιητικών εισαγωγής γι' αυτή τη συμπληρωματική δόση υποβλήθηκαν κατά τις δέκα πρώτες εργάσιμες ημέρες μετά την έναρξη ισχύος του κανονισμού (ΕΚ) αριθ. 327/98 7ότι, σε εφαρμογή του άρθρου 5 παράγραφος 2 του κανονισμού (ΕΚ) αριθ. 327/98, η Επιτροπή, εντός προθεσμίας δέκα ημερών που υπολογίζεται από την τελευταία ημέρα της προθεσμίας ανακοινώσεως των αιτήσεων χορηγήσεως πιστοποιητικών αποφασίζει σε ποιο βαθμό μπορεί να δοθεί συνέχεια στις υποβληθείσες αιτήσεις και καθορίζει τις διαθέσιμες ποσότητες για την επόμενη δόση 7ότι από την εξέταση των ποσοτήτων για τις οποίες υποβλήθηκαν αιτήσεις οδηγούμεθα στο να προβλέψουμε την έκδοση των πιστοποιητικών για τις ζητούμενες ποσότητες πολλαπλασιασμένες, κατά περίπτωση, με ποσοστό μειώσεως σύμφωνα με τις διατάξεις του παραρτήματος του παρόντος κανονισμού,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 1. Για τις αιτήσεις χορηγήσεως πιστοποιητικών εισαγωγής ρυζιού και θραυσμάτων ρυζιού που υποβλήθηκαν σε εφαρμογή του άρθρου 2 παράγραφος 2 του κανονισμού (ΕΚ) αριθ. 327/98 και ανακοινώθηκαν στην Επιτροπή, τα πιστοποιητικά εκδίδονται για τις ποσότητες που αναγράφονται στις αιτήσεις πολλαπλασιασμένες, κατά περίπτωση, επί τα ποσοστά μειώσεως που καθορίζονται στο παράρτημα.2. Οι διαθέσιμες ποσότητες για την επόμενη δόση καθορίζονται στο παράρτημα.Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 12 Μαρτίου 1998.Για την ΕπιτροπήFranz FISCHLERΜέλος της Επιτροπής(1) ΕΕ L 37 της 11. 2. 1998, σ. 5.ΠΑΡΑΡΤΗΜΑ Ποσοστά μειώσεως που θα εφαρμοσθούν στις ζητούμενες ποσότητες και στις διαθέσιμες ποσότητες για την επόμενη δόση:i) ποσότητα που αναφέρεται στο άρθρο 2 παράγραφος 2 σημείο i) ημιλευκασμένο ή λευκασμένο ρύζι του κωδικού ΣΟ 1006 30>ΘΕΣΗ ΠΗΝΑΚΑ>ii) ποσότητα που αναφέρεται στο άρθρο 2 παράγραφος 2 σημείο ii) θραύσματα ρυζιού του κωδικού ΣΟ 1006 40 00>ΘΕΣΗ ΠΗΝΑΚΑ>